钦定古今图书集成/明伦汇编/官常典/第602卷 > 韩祯
## 钦定古今图书集成/明伦汇编/官常典/第602卷 > 韩祯

按《广东通志》：“祯，洪武十一年任布政司参政，时展筑
城池，阃帅力欲亟成，工役昼夜不休，军民苦病亡。祯
曰：‘城郭所以保民，今筑城而民疲，甚，非安边保民意
也。朝廷闻之，咎将谁归’？帅始惧，又欲令五鼓始工，二
鼓而止。祯曰：‘不可’。乃召众定约，以晨钟从事，夕钟则
已。由是赴工者莫不感悦，政声大著。”